**Stella Kyriakidisová** (iné mená: **Stella Kyriakidou**, **Stella Kyriakides**, novogr. Στέλλα Κυριακίδου – Stella Kyriakidu; \* 10. marec 1956, Nikózia, Cyprus) je cyperská politička a klinická detská psychologička. Od roku 2019 je komisárka Európskej komisie pre zdravie a bezpečnosť potravín.

Životopis
---------

Stella Kyriakidisová vyštudovala psychológiu na University of Reading a MA z psychológie získala na University of Manchester. Zaoberala sa psychológiou (dopady leukémie na psychiku detí a adolescentov, domáce násilie a poruchy učenia) a právami pacientov.

V roku 2000 sa stala predsedníčkou organizácie venujúcej sa rakovine prsníka, Europa Donna na Cypre. V rokoch 2004 až 2006 bola predsedníčka Europa Donna na európskej úrovni.

Politické pôsobenie
-------------------

### Cyperský parlament

V Snemovni reprezentantov cyperského parlamentu od roku 2006 pôsobila ako zástupkyňa okrsku Nikózia. V parlamente bola podpredsedníčka parlamentného Výboru pre zdravie a členka Stálej komisie pre ľudské práva a rovnaké príležitosti mužov a žien.

Vo svojej strane DISY je od roku 2006 členkou predstavenstva, od roku 2008 komisárka pre rodinu a pre záležitosti mladých delikventov; od roku 2009 komisárka pre zdravotné záležitosti a od mája 2013 podpredsedníčka strany. V rokoch 2012 až 2018 bola cyperskou reprezentantkou v Parlamentnom zhromaždení Rady Európy. Vo februári 2018 bola vymenovaná za reprezentantku PACE pri Benátskej komisii.

Pri nominácii do Európskej komisie oznámila rezignáciu z parlamentu.

### Európska komisia

Koncom júla 2019 bolo oznámené, že Stella Kyriakidisová bola nominovaná za komisárku Európskej komisie. Nikos Anastasiadis, cyperský prezident, ju mal odporučiť predsedníčke komisie Ursule van der Leyen. Jej predchodcom bol Christos Stylianidis. Kyriakidisová chcela posilniť rolu svojej krajiny v EÚ a zároveň priniesť EÚ do svojej krajiny. Chcela upevňovať rovnosť príležitostí a pohlaví, ľudských práv a vymožiteľnosti práva. Uvítala tiež rozhodnutie predsedníčky Európskej komisie umožniť rovnaké zastúpenie mužov a žien v komisii. 1. októbra vypovedala pred Európskym parlamentom v schvaľovacom procese. Európsky parlament ju neskôr schválil. Jej predchodcom bol Vytenis Andriukaitis.

Európska komisia
----------------

V roku 2002 získala druhé miesto v ocenení Žena Európy.

Referencie
----------

1. 1 2 3 4 5 6 7 8   *Kyriakides Stella* [online]. parliament.cy, [cit. 2020-04-18]. Dostupné online.
2. ↑   *Stella Kyriakides* [online]. Európska komisia, 2019-11-13, [cit. 2020-04-18]. Dostupné online.
3. ↑   *Cyprus News Agency* [online]. cna.org.cy, 2018-02-02, [cit. 2020-04-18]. Dostupné online.
4. 1 2 3  BDigital Web Solutions. *Cyprus nominates Stella Kyriakidou as country's new European Commissioner* [online]. knews.kathimerini.com.cy, 2019-07-26, [cit. 2020-04-18]. Dostupné online.
5. ↑   *Appointment of Stella Kyriakides as European Commissioner for Health* [online]. Cardiff University, [cit. 2020-04-18]. Dostupné online.
6. ↑   *European Commission* [online]. wayback.archive-it.org, [cit. 2020-04-18]. Dostupné online.
7. ↑   Did you know?. *Cyprus Embassy Newsletter* (Washington D.C.: Embassy of Cyprus, Press & Information Office), 12 2001, s. 3. Dostupné online [cit. 2020-04-18].

Iné projekty
------------

Commons
* Spolupracuj na Commons Commons ponúka multimediálne súbory na tému **Stella Kyriakidisová**

Externé odkazy
--------------

* Profil na stránke Európskej komisie

Autoritné údaje: * GND: 1194446000
* VIAF: 160147663181160552716